# Ballastplanter

### Fra Wikipedia, den frie encyklopedi

Ballastplanter er plantearter som er innført til Norge som frø i ballast på seilskuter.

Et fartøy må ha tyngdepunktet tilstrekkelig lavt for ikke å velte, og spesielt var dette viktig for seilskuter med høy rigg og seil. Et vanlig mønster på 17- og 1800-tallet var at skutene seilte fra Norge med trelast til havner i Europa. Varene de tok i retur hadde sjelden samme tyngde. De kunne ta ombord last av teglstein eller salt, men oftest måtte de ta ombord ballast i form av jord og grus. Vel tilbake i hjemlandet måtte ballasten losses. Den kunne dumpes i sjøen, men det ble snart forbudt å kaste ballast i havneområdene. Ballasten ble mange steder tatt i land og brukt som fyllmasse i hager m.m. I Kristiansund heter det at Goma gravsted er bygd opp av ballastjord.

Frø i ballastjorda kunne spire og slå rot, og på denne måten ble nye arter introdusert.

En tilsvarende, moderne problemstilling er marine organismer i ballasttanker.

## [rediger] Eksterne lenker

- museumsnett.no Risør museum: ballastplanter

Hentet fra «http://no.wikipedia.org../../../b/a/l/Ballastplanter.html»

Kategorier: Botanikk | Sjøfart

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk